5. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 24/3/6192 της 4 Δεκ. 1971/12 Ιαν.  1972 (ΦΕΚ Β΄ 21) Περί αυξήσεως των υπό του Ταμείου Συντάξεων Προσωπικού Ε.Η.Σ. καταβαλλομένων συντάξεων. Έχοντες υπ’ όψιν: 1)Τας διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της Νομοθεσίας περί Κοινωνικής Ασφαλίσεως και περί ετέρων τινων διατάξεων». 2)Γνώμην του Διοικητικού Συμβουλίου του Ταμείου Συντάξεων Προσωπικού Ε.Η.Σ. (απόφασις της 19.7.1971). 3)Την διαπιστωθείσαν ανάγκην βελτιώσεως των συντάξεων του εν θέματι Ταμείου ως και την οικονομικήν κατάστασιν αυτού, αποφασίζομεν: 1.Από της 1ης Μαΐου 1971 αι καταβαλλόμεναι υπό του Ταμείου Συντάξεων Προσωπικού Ελληνικών Ηλεκτρικών Σιδηροδρόμων Συντάξεις αυξάνονται κατά ποσοστόν 10% δια το μέχρι του ποσού των 4.000 δραχμών τμήμα αυτών. 2.Την ανωτέρω αυξήσεως, υπολογιζομένης επί του καταβαλλομένου ποσού μηνιαίας συντάξεως, δικαιούνται οι συνταξιοδοτούμενοι κατά την ανωτέρω ημερομηνίαν ως και οι μεταγενεστέρως ταύτης συνταξιοδοτούμενοι, ων η έναρξις της συνταξιοδοτήσεως ανάγεται εις τον προ της ημερομηνίας ταύτης χρόνον. 3.Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβή του 80% των αποδοχών ας θα ελάμβανεν ο συνταξιούχος αν εξηκολούθει εργαζόμενος. Η παρούσα δημοσιευθήτω δια της Εφημερίδος της Κυβερνήσεως. 